ddrg/super_eurlex huggingface dataset:
Nõukogu otsus,

21. veebruar 1994,

ühenduse nimel Läänemere piirkonna merekeskkonna kaitse konventsiooni (Helsingi konventsioon, muudetud 1992) sõlmimise kohta

(94/157/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 103s koostoimes artikli 228 lõike 3 esimese lõiguga,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

võttes arvesse majandus- ja sotsiaalkomitee arvamust [3]

ning arvestades, et:

komisjon võttis ühenduse nimel osa Helsingi konventsiooni 1992. aasta muutmise eelnõud käsitlevatest läbirääkimistest;

kõnealune konventsioon on ühenduse nimel alla kirjutatud 24. septembril 1992;

kõnealuses konventsioonis kehtestatakse piirkondliku koostöö raamistik, et tagada Läänemere ökoloogiline rehabilitatsioon, pidades silmas selle merekeskkonna enesetaastumist ja ökoloogilise tasakaalu säilivust;

ühendus on konventsiooni piirkonnas vastu võtnud meetmed ning peaks selles piirkonnas tegutsema rahvusvahelisel tasandil;

ühenduse keskkonnapoliitika aitab kaasa keskkonna kvaliteedi säilitamisele, kaitsele ja parandamisele, inimese tervise kaitsele ning loodusressursside kaalutletud ja mõistlikule kasutamisele;

ühenduse keskkonnapoliitika eesmärk on tagada kaitstuse kõrge tase; see rajaneb ettevaatusprintsiibil ja põhimõtetel, et tuleb võtta ennetusmeetmeid, tekitatud keskkonnakahjustus tuleb esmajärjekorras heastada kahjustuse kohas ning et saastaja peab maksma;

oma vastavate kohustuste raames teevad ühendus ja liikmesriigid koostööd kolmandate riikide ja pädevate rahvusvaheliste organisatsioonidega;

konventsiooni sõlmimine ühenduse poolt aitab saavutada asutamislepingu artiklis 103r sätestatud eesmärke,

ON VASTU VÕTNUD JÄRGMISE OTSUSE.

Artikkel 1

Euroopa Ühendus kiidab heaks 24. septembril 1992. aastal Soomes Helsingis allkirjastatud Läänemere piirkonna merekeskkonna kaitse konventsiooni (Helsingi konventsioon, muudetud 1992).

Konventsiooni tekst lisatakse käesolevale otsusele.

Artikkel 2

Nõukogu eesistuja annab heakskiitmisdokumendi konventsiooni artikli 38 kohaselt hoiule Soome valitsusele.

Brüssel, 21. veebruar 1994

Nõukogu nimel

eesistuja

Th. Pangalos

[1] EÜT C 226, 21.8.1993, lk 8.

[2] EÜT C 315, 22.11.1993.

[3] EÜT C 34, 2.2.1994, lk 5.

--------------------------------------------------
Nõukogu otsus,

21. veebruar 1994,

ühenduse ühinemise kohta 1974. aasta Läänemere piirkonna merekeskkonna kaitse konventsiooniga (Helsingi konventsioon)

(94/156/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 130s koostoimes artikli 228 lõike 3 esimese lõiguga,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

vastavalt asutamislepingu artiklile 130r aitab ühenduse keskkonnapoliitika kaasa järgmiste eesmärkide saavutamisele: keskkonna säilitamine, kaitsmine ja selle kvaliteedi parandamine, inimese tervise kaitsmine ning loodusressursside kaalutletud ja mõistlik kasutamine; peale selle teevad ühendus ja liikmesriigid oma jurisdiktsioonide piires koostööd kolmandate riikide ja asjaomaste rahvusvaheliste organisatsioonidega;

ühendus on võtnud vastu meetmeid, mis jäävad 1974. aasta Läänemere piirkonna merekeskkonna kaitse konventsiooni (Helsingi konventsioon) reguleerimisalasse, ning peaks selle ala piires tegutsema rahvusvahelisel tasandil;

komisjon on alates 19. veebruarist 1991 osalenud vaatlejana Läänemere piirkonna merekeskkonna kaitse komisjoni istungitel;

komisjon on samuti osalenud Läänemere piirkonna merekeskkonna kaitse konventsiooni läbivaatamiseks moodustatud ajutise töörühma nõupidamistel;

Läänemere piirkonna merekeskkonna kaitse konventsiooni on muudetud, et ühendus saaks sellega ühineda,

ON VASTU VÕTNUD JÄRGMISE OTSUSE:

Artikkel 1

Euroopa Ühendus ühineb 1974. aasta Läänemere piirkonna merekeskkonna kaitse konventsiooniga (Helsingi konventsioon).

Konventsiooni tekst on lisatud käesolevale otsusele.

Artikkel 2

Nõukogu eesistujat volitatakse nimetama isikut või isikuid, kes on volitatud konventsiooni artikli 26 kohaselt andma hoiule ühinemiskirja.

Brüssel, 21. veebruar 1994

Nõukogu nimel

eesistuja

Th. Pangalos

[1] EÜT C 222, 18.8.1993, lk 13.

[2] EÜT C 315, 22.11.1993.

[3] EÜT C 34, 2.2.1994, lk 5.

--------------------------------------------------
Euroopa Liidu Teataja L 089 , 06/04/1994 Lk 0018 - 0020

Soomekeelne eriväljaanne: Peatükk 3 Köide 56 Lk 0242

Rootsikeelne eriväljaanne: Peatükk 3 Köide 56 Lk 0242



Komisjoni otsus, 18. märts 1994, milles sätestatakse loomatervishoiu nõuded ja veterinaarsertifikaadid loomasoolte impordi puhul kolmandatest riikidest (EMPs kohaldatav tekst) (94/187/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1992. aasta direktiivi 92/118/EMÜ, milles sätestatakse loomade ja inimeste terviseohutuse nõuded direktiivi 89/662/EMÜ lisas A (I) (nakkusetekitajate puhul direktiivis 90/425/EMÜ [1], osutatud ühenduse erieeskirjades sätestatud nimetatud nõuetega hõlmamata toodetega kauplemise ning nende impordi kohta ühendusse, eriti selle artikli 10 lõike 2 punkte a ja c, ning arvestades, et: eespool nimetatud lisa I peatükis 2 lubatakse mis tahes kolmandast riigist importida loomasooli, mida on ettenähtud korras töödeldud; ettenähtud korra tagamiseks loomasoolte töötlemisel tuleb sätestada loomatervishoiunõuded ja veterinaarsertifikaadid; sertifitseerimissüsteemi kehtestamise tõttu tuleks ette näha ajavahemik selle rakendamiseks; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid lubavad loomasooli importida mis tahes kolmandast riigist, kui nendega on kaasas lisas ettenähtud veterinaarsertifikaat, mis koosneb ühest lehest ja koostatakse vähemalt ühes selle liikmesriigi ametlikest keeltest, kus impordikontroll läbi viiakse. Artikkel 2 Käesolevat otsust kohaldatakse alates 1. juulist 1994. Artikkel 3 Käesolev otsus on adresseeritud liikmesriikidele. Brüssel, 18. märts 1994 Komisjoni nimel komisjoni liige René Steichen [1] EÜT L 62, 15.3.1993, lk 49. -------------------------------------------------- LISA VETERINAARSERTIFIKAAT Euroopa Ühendusse saatmiseks ettenähtud loomasoolte puhul +++++ TIFF +++++ +++++ TIFF +++++ --------------------------------------------------
Komisjoni otsus,

18. aprill 1994,

Ühendkuningriigis ja Iirimaal turuleviimiseks mujalt kui kõnealustest riikidest pärit koerte ja kasside veterinaarsertifikaatide kohta

(94/273/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 13. juuli 1992. aasta direktiivi 92/65/EMÜ, milles sätestatakse selliste loomade, sperma, munarakkude ja embrüote ühendusesisest kaubandust ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ A lisa I osas osutatud ühenduse erieeskirjades sätestatud loomatervishoiunõudeid, [1] eriti selle artikli 10 lõike 3 punkti a alapunkti vii,

ning arvestades, et:

on vaja kehtestada veterinaarsertifikaadid koerte ja kasside jaoks, kes on turule viidud Ühendkuningriigis ja Iirimaal ja ei ole pärit kõnealustest riikidest;

asjaomased loomad peavad vastama asjakohastele vajalikele tervishoiunõuetele, mis on sertifikaadis märgitud ja volitatud veterinaararsti poolt nõuetekohaselt hinnatud;

vastavalt artikli 10 lõike 3 punkti a alapunktile vii peab koerte ja kassidega kaasas olema individuaalne vaktsineerimistõend;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Direktiivi 92/65/EMÜ artikli 10 lõike 3 punkti a alapunktis vii ettenähtud sertifikaadi näidis on sätestatud lisas.

Artikkel 2

Käesolev otsus on adresseeritud liikmesriikidele.

Brüssel, 18. aprill 1994

Komisjoni nimel

komisjoni liige

René Steichen

[1] EÜT L 268, 14.9.1992, lk 54.

--------------------------------------------------

LISA

+++++ TIFF +++++

+++++ TIFF +++++

--------------------------------------------------
Official Journal L 133 , 28/05/1994 P. 0050 - 0050

Finnish special edition: Chapter 3 Volume 57 P. 0163

Swedish special edition: Chapter 3 Volume 57 P. 0163



KOMISJONI OTSUS, 16. mai 1994, millega muudetakse otsust 93/13/EMÜ, milles sätestatakse kolmandatest riikidest pärit toodete veterinaarkontrolli kord ühenduse piiripunktides (94/305/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 10. detsembri 1990. aasta direktiivi 90/675/EMÜ (millega nähakse ette ühendusse kolmandatest riikidest saabuvate toodete veterinaarkontrolli korraldamise põhimõtted)1, viimati muudetud direktiiviga 92/118/EMÜ2, eriti selle artikli 18 lõiget 1, ning arvestades, et: heina ja õlgi lubatakse importida ühendusse nendest riikidest, mis on loetletud komisjoni otsuse 93/13/EMÜ3 F lisas; võttes arvesse antud garantiisid on vajalik seda loetelu muuta, et lisada sellesse teatavad Lõuna-Aafrika osad; heina ja õlgede päritoluala asub väljaspool suu- ja sõrataudi tõrje piirkonda ja viimase kuue kuu jooksul ei ole seal loomi karjatatud; käesoleva otsusega ette nähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Komisjoni otsuse 93/13/EMÜ F lisasse lisatakse "Leedu" ja "Läti" vahele järgmine: "Lõuna-Aafrika (välja arvatud suu- ja sõrataudi tõrje see piirkond, mis asub Põhja- ja Ida-Transvaali veterinaarregioonis, Natali veterinaarregiooni Ingwavuma piirkonnas ning Botswana piiri äärsel alal 28° idapikkust)": Artikkel 2 Käesolev otsus on adresseeritud liikmesriikidele. Brüssel, 16. mai 1994 Komisjoni nimel komisjoni liige René STEICHEN 1 EÜT L 373, 31.12.1990, lk 1. 2 EÜT L 62, 15.3.1993, lk 49. 3 EÜT L 9, 15.1.1993, lk 33.
Euroopa Liidu Teataja L 130 , 25/05/1994 Lk 0035 - 0035

Soomekeelne eriväljaanne: Peatükk 11 Köide 32 Lk 0020

Rootsikeelne eriväljaanne: Peatükk 11 Köide 32 Lk 0020



Nõukogu otsus, 17. mai 1994, Euroopa Ühenduse ja Tšiili Vabariigi vahelise õunte ja pirnide ühendusse importimisega seotud kirjade vahetuse teel sõlmitud kokkuleppe kohta (94/294/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koostoimes artikli 228 lõike 2 esimese lausega, ning nõukogu 18. mai 1972. aasta määruse (EMÜ) nr 1035/72 puu- ja köögivilja turu ühise korralduse kohta [1] artiklit 28, võttes arvesse komisjoni soovitust ning arvestades, et: Tšiili Vabariik on võtnud meetmed GATTi raames Euroopa Ühenduse tariifsete meetmete täiendavaks kohaldamiseks tasakaalustusmaksete näol õunte impordile, kohaldades Nõukogu määruse (EMÜ) nr 1035/72 artikleid 24, 25 ja 26; ühendus ja Tšiili Vabariik on alustanud arutelusid eesmärgiga lahendada nii see küsimus kui ka muud GATTi Uruguay vooru otsustega seoses üleskerkinud küsimused; nende arutelude tulemuseks on kirjade vahetuse teel sõlmitud kokkulepe; kõnealuse kokkuleppe heakskiitmine on kooskõlas ühenduse huvidega, ON VASTU VÕTNUD JÄRGMISE OTSUSE: Artikkel 1 Euroopa Ühendus kiidab heaks Euroopa Ühenduse ja Tšiili Vabariigi vahel kirjade vahetuse teel sõlmitud kokkuleppe õunte ja pirnide impordi kohta ühendusse. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Artikkel 3 Käesolev otsus avaldatakse Euroopa Ühenduste Teatajas. Brüssel, 17. mai 1994 Nõukogu nimel eesistuja Th. Pangalos [1] EÜT L 118, 20.5.1972, lk 1. Määrust on viimati muudetud määrusega (EÜ) nr 3669/93 (EÜT L 338, 31.12.1993, lk 26). --------------------------------------------------
Euroopa Liidu Teataja L 146 , 11/06/1994 Lk 0023 - 0023

Soomekeelne eriväljaanne: Peatükk 3 Köide 58 Lk 0051

Rootsikeelne eriväljaanne: Peatükk 3 Köide 58 Lk 0051



Komisjoni otsus, 25. mai 1994, millega muudetakse nõukogu direktiivi 92/46/EMÜ artikli 5 lõiget 9 seoses külmumistemperatuuriga (94/330/EMÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 16. juuni 1992. aasta direktiivi 92/46/EMÜ (milles sätestatakse toorpiima, kuumtöödeldud piima ja piimapõhiste toodete tootmise ja turuleviimise tervishoiueeskirjad) [1], eriti selle artikli 5 lõike 9 teist lõiget, ning arvestades et: vastavalt direktiivi 92/46/EMÜ artikli 5 lõike 9 teisele lõikele on liikmesriik taotlenud, et artikli 5 lõike 9 esimeses lõikes sätestatud nõuded vaadataks uuesti läbi, eriti seoses kuumtöödeldud joogipiima külmumistemperatuuriga; vastavalt avalikele statistilistele uuringutele võib lehmapiima kohe pärast lüpsmist mõõdetud külmumistemperatuuri väärtus liikmesriigiti varieeruda, silmas pidades järgmist: aastaaega, lüpsilehma sööta, tõugu, sigimis- ja lüpsiperioodi, geograafilisi või kliimategureid; tuleb sätestada kuumtöödeldud lehmapiima turustamise lubamine, kui piima külmumistemperatuur ületab teatud tingimustel direktiivi 92/46/EMÜ artikli 5 lõike 9 teises lõikes fikseeritud väärtuse; see võimalus peab olema piiratud, et anda kõik vajalikud garantiid juhtudel, kui C lisa 1. peatüki A jao lõike 3 punktis b sätestatud testid näitavad, et lisatud vett ei esine; muude direktiivi 92/46/EMÜ artikli 5 lõike 9 esimese lõike nõuete asjus tehakse teaduslikke ja statistilisi uuringuid; käesoleva otsusega ette nähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 92/46/EMÜ artikli 5 lõike 9 esimesele lõikele lisatakse järgmine lause: "Külmumistemperatuur üle –0,52 °C on rahuldav vastavalt C lisa 1. peatüki A jao lõike 3 punktis b sätestatud kontrollile, mis näitab, et lisatud vett ei esine." Artikkel 2 Käesolev otsus on adresseeritud liikmesriikidele. Brüssel, 25. mai 1994 Komisjoni nimel komisjoni liige René Steichen [1] EÜT L 268, 14.9.1992, lk 1. --------------------------------------------------
Euroopa Liidu Teataja L 178 , 12/07/1994 Lk 0069 - 0070

Soomekeelne eriväljaanne: Peatükk 11 Köide 32 Lk 0083

Rootsikeelne eriväljaanne: Peatükk 11 Köide 32 Lk 0083



Nõukogu otsus, 27. juuni 1994, Euroopa Ühenduse ja Bulgaaria vahelise kirjade vahetuse heakskiitmise kohta, millega muudeti kaubandust ja kaubandusküsimusi käsitlevat vahelepingut ühelt poolt Euroopa Majandusühenduse ning Euroopa Söe- ja Teraseühenduse ja teiselt poolt Bulgaaria Vabariigi vahel ning Euroopa ühenduste ja nende liikmesriikide ning Bulgaaria Vabariigi vahelist assotsieerumislepingut (Euroopa lepingut), mõlemad muudetud 21. detsembril 1993 allkirjastatud lisaprotokolliga (94/391/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõikega 2, võttes arvesse lepinguosaliste poolt 8. märtsil 1993. aastal allkirjastatud Euroopa lepingut, [1] muudetud 21. detsembril 1993. aastal allkirjastatud lisaprotokolliga, [2] võttes arvesse lepinguosaliste poolt 10. detsembril 1993. aastal allkirjastatud vahelepingut, [3] muudetud 21. detsembril 1993. aastal sõlmitud lisaprotokolliga, võttes arvesse komisjoni ettepanekut, ning arvestades, et: vaheleping oleks pidanud jõustuma 1. juunil 1993; vaheleping jõustus 31. detsembril 1993; vahelepinguga tehakse kvantitatiivseid järeleandmisi; seetõttu on asjakohane kanda järgmistesse aastatesse üle teatavad kvoodid või ülemmäärad, mis eraldati 1993. aasta jaoks, kuid jäid Bulgaaria poolt kasutamata lepingu hilinenud jõustumise tõttu; sel eesmärgil on komisjon ühenduse nimel pidanud kirjade vahetuse teel läbirääkimisi, muutes kaubandust ja kaubandusküsimusi käsitlevat vahelepingut ühelt poolt Euroopa Majandusühenduse ning Euroopa Söe- ja Teraseühenduse ja teiselt poolt Bulgaaria Vabariigi vahel, muudetud lepinguosaliste poolt 21. detsembril 1993 allkirjastatud lisaprotokolliga, ning muutes Euroopa ühenduste ja nende liikmesriikide ning Bulgaaria Vabariigi vahelist 8. märtsil 1993 allkirjastatud assotsieerumislepingut (Euroopa lepingut), muudetud lepinguosaliste vahel 21. detsembril 1993 sõlmitud lisaprotokolliga; kirjade vahetus tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühendus kiidab heaks ühelt poolt Euroopa Majandusühenduse ja Euroopa Söe- ja Teraseühenduse ning teiselt poolt Bulgaaria Vabariigi vahelise kaubandust ja kaubandusküsimusi käsitlevat vahelepingut ja ühelt poolt Euroopa ühenduste ja selle liikmesriikide ning teiselt poolt Bulgaaria Vabariigi vahel sõlmitud Euroopa lepingut muutva kirjade vahetuse. Kirjade vahetuse tekst on lisatud käesolevale määrusele. Artikkel 2 Nõukogu eesistuja on volitatud määrama isikud, kellel on Euroopa Ühenduse nimel õigus kirjadele alla kirjutada. Nõukogu eesistuja edastab Euroopa Ühenduse nimel teate, et kõik vajalikud menetlused on lõpule viidud. Luxembourg, 27. juuni 1994 Nõukogu nimel eesistuja C. Simitis [1] Euroopa leping on Euroopa Ühenduste Teatajas seni avaldamata. [2] EÜT L 25, 29.1.1994, lk 27. [3] EÜT L 323, 23.12.1993, lk 2. --------------------------------------------------
Nõukogu otsus,

27. juuni 1994,

Euroopa Ühenduse ja Rumeenia vahelise kirjade vahetuse teel sõlmitud kokkuleppe heakskiitmise kohta, millega muudeti kaubandust ja kaubandusküsimusi käsitlevat vahelepingut ühelt poolt Euroopa Majandusühenduse ning Euroopa Söe- ja Teraseühenduse ja teiselt poolt Rumeenia vahel ning Euroopa ühenduste ja nende liikmesriikide ning Rumeenia vahelist assotsieerumislepingut (Euroopa lepingut), mõlemad muudetud 21. detsembril 1993 allkirjastatud lisaprotokolliga

(94/392/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 seostatuna artikli 228 lõikega 2,

võttes arvesse 1. veebruaril 1993. aastal Brüsselis allkirjastatud Euroopa lepingut, [1] muudetud 21. detsembril 1993. aastal allkirjastatud lisaprotokolliga, [2]

võttes arvesse 1. veebruaril 1993. aastal Brüsselis allkirjastatud vahelepingut, [3] muudetud 21. detsembril 1993. aastal allkirjastatud lisaprotokolliga,

võttes arvesse komisjoni ettepanekut,

ning arvestades, et:

vaheleping jõustus 1. mail 1993;

XI lisa a osa, XII lisa a osa ja protokolli nr 3 kohaldamine on hilinenud põhjustel, mille eest Rumeeniat ei saa vastutavaks pidada;

vahelepinguga tehakse kvantitatiivseid järeleandmisi;

seetõttu on asjakohane kanda järgmistesse aastatesse üle teatavad kvoodid või ülemmäärad, mis eraldati 1993. aasta jaoks, kuid jäid Rumeenia poolt kasutamata;

alates vahelepingu jõustumise tähtajast 1. mail 1993 ei saa Rumeenia enam soodustusi ühenduse üldiste tariifsete soodustuste tegevuskavast;

seetõttu on asjakohane kanda üle vahelepingu ja Euroopa lepingu XI lisa a osas, XII lisa a osas ja protokollis nr 3 osutatud kontsessioonid;

sel eesmärgil on komisjon ühenduse nimel pidanud kirjade vahetuse teel läbirääkimisi vahelepingu ja Euroopa lepingu muutmiseks, mõlemad muudetud lisaprotokolliga;

kirjade vahetuse teel sõlmitud kokkulepe tuleks heaks kiita,

ON VASTU VÕTNUD JÄRGMISE OTSUSE:

Artikkel 1

Euroopa Ühendus kiidab heaks Euroopa Ühenduse ja Rumeenia vahelise kirjade vahetuse teel sõlmitud kokkuleppe, millega muudetakse kaubandust ja kaubandusküsimusi käsitlevat vahelepingut ühelt poolt Euroopa Majandusühenduse ning Euroopa Söe- ja Teraseühenduse ja teiselt poolt Rumeenia vahel ning Euroopa ühenduste ja nende liikmesriikide ning Rumeenia vahelist assotsieerumislepingut (Euroopa lepingut).

Kirjade vahetuse teel sõlmitud kokkuleppe tekst on lisatud käesolevale otsusele.

Artikkel 2

Nõukogu eesistuja on volitatud määrama isiku, kellel on õigus kokkuleppele alla kirjutada ja see ühenduse suhtes siduvaks muuta.

Nõukogu eesistuja edastab ühenduse nimel teate, et kõik selleks vajalikud menetlused on lõpule viidud.

Luxembourg, 27. juuni 1994

Nõukogu nimel

eesistuja

C. Simitis

[1] Euroopa leping on Euroopa Ühenduste Teatajas veel avaldamata.

[2] EÜT L 25, 29.1.1994, lk 22.

[3] EÜT L 81, 2.4.1993, lk 2.

--------------------------------------------------
Euroopa Liidu Teataja L 188 , 22/07/1994 Lk 0017 - 0017

Soomekeelne eriväljaanne: Peatükk 11 Köide 32 Lk 0101

Rootsikeelne eriväljaanne: Peatükk 11 Köide 32 Lk 0101



Nõukogu otsus, 27. juuni 1994, Euroopa Ühenduse ja Austraalia vahelise teadus- ja tehnikaalase koostöö lepingu sõlmimise kohta (94/457/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 130m koos artikli 228 lõike 2 esimese lausega ja lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: ühendus ja Austraalia tegelevad teaduslike sihtprogrammidega ühist huvi pakkuvates valdkondades; Austraalia valitsuse ja Euroopa Ühenduste Komisjoni vahel 12. novembril 1986 sõlmitud teadus- ja tehnikaalase koostöö kokkuleppe raames saadud kogemustest lähtudes on mõlemad pooled avaldanud soovi jätkata teadus- ja tehnikaalast koostööd ametlikumas vormis; nõukogu on oma 21. mai 1992. aasta otsuses volitanud komisjoni pidama läbirääkimisi Euroopa Ühenduse ja Austraalia vahelise teadus- ja tehnikaalase koostöö lepingu sõlmimiseks; ühendus ja Austraalia loodavad, et koostöö on mõlemale poolele kasulik; ilma et see piiraks asutamislepingu asjakohasete sätete kohaldamist, ei mõjuta käesolev leping ega ükski sellekohane tegevus mingil viisil liikmesriikide õigust alustada Austraaliaga kahepoolset tegevust teaduse, tehnika ning teadus- ja arendustöö vallas ning sõlmida vajaduse korral selleks lepinguid; käesolev leping on ühenduse nimel alla kirjutatud 23. veebruaril 1994 Canberras; Euroopa Ühenduse ja Austraalia vaheline teadus- ja tehnikaalase koostöö leping tuleks heaks kiita, ON TEINUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Ühenduse ja Austraalia vaheline teadus- ja tehnikaalase koostöö leping. Lepingu tekst on lisatud käesolevale otsusele. Artikkel 2 Nõukogu eesistuja esitab kõnealuse lepingu artikliga 11 ettenähtud teated. Brüssel, 27. juuni 1994 Nõukogu nimel eesistuja C. Simitis [1] EÜT C 181, 3.7.1993, lk 9. [2] EÜT C 315, 22.11.1993. [3] EÜT C 304, 10.11.1993, lk 3. --------------------------------------------------